ai4bharat/Pralekha huggingface dataset:
మంత్రిమండలి
సామాజిక, ఆర్థిక, పారిశ్రామిక, ప్రాంతీయ అభివృద్ధి కార్యక్రమాలకు సంబంధించి రష్యన్ ఫెడరేషన్ ఆర్థికాభివృద్ధి మంత్రిత్వశాఖకు, నీతి ఆయోగ్కు మధ్య అవగాహనా ఒప్పందానికి కేబినెట్ అనుమతి.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్రకేబినెట్, నేషనల్ ఇన్స్టిట్యూట్ ఫర్ ట్రాన్స్ఫార్మింగ్ ఇండియా  ఆయోగ్, రష్యన్ ఫెడరేషన్ ఆర్థికాభివృద్ధి మంత్రిత్వశాఖ కు మధ్య సామాజిక, ఆర్థిక, పారిశ్రామిక, ప్రాంతీయ అభివృద్ధి కార్యక్రమాలకు సంబంధించి అవగాహనా ఒప్పందం కుదుర్చుకునేందుకు అనుమతినిచ్చింది.
సామాజిక, ఆర్థిక, పారిశ్రామిక, ప్రాంతీయ అభివృద్ధికి సంబంధించిన ఫ్రేమ్వర్క్ రూపకల్పన, వ్యూహాలు, కార్యక్రమాల అమలు విషయంలో పరస్పర సహకారాన్ని అందిపుచ్చుకోవడం ఈ అవగాహనా ఒప్పందం లక్ష్యం. ఇది ఒకరి సానుకూలతలను, మార్కెట్, సాంకేతికత, విధానాలు తదితరాలను మరొకరు అర్థం చేసుకోవడానికి అనువైన వాతావరణాన్ని, ఫ్రేమ్వర్క్ను కల్పిస్తుంది.
ఈ అవగాహనా ఒప్పందం కింది అంశాలలో సహకారానికి సంబంధించినదిః
1.పరస్పర ఆసక్తికలిగిన అంశాలకు సంబంధించిన ప్రాజెక్టులలో సంయుక్త పరిశోధనా ప్రాజెక్టుల నిర్వహణ, అమలు
(2. అభివృద్ధి కార్యక్రమాలు, దానికి సంబంధించి ప్రభుత్వ వ్యూహాలు వంటి వాటితోసహా ఇరువైపులా పరస్పర ఆసక్తిగల పరిశోధన పనుల సమాచారాన్ని ఇచ్చిపుచ్చుకోవడం,
3. ఇరుదేశాల వైపు నుంచి సంబంధిత నిపుణులు సంయుక్త కార్యక్రమాలలో పాల్గొనడం.
4. సెమినార్లు, సదస్సులు, అంగీకరించిన అజెండాపై సమావేశాలు నిర్వహించడం
5. ఇరువైపులా పరస్పర అనుమతితో పరస్పర సహకారం
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 94.70 కోట్ల డోసులను అందించారు.
గత 24 గంటల్లో 18,166 కొత్త కేసులు నమోదయ్యాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.68% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,30,971. ఇది 208 రోజుల కనిష్ట స్థాయి.
రికవరీ రేటు 97.99% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 23,624 మంది కోలుకున్నారు. దీంతో, కోలుకున్నవారి మొత్తం సంఖ్య 3,32,71,915 కు పెరిగింది.
వారపు పాజిటివిటీ రేటు  గత 107 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 41 రోజులుగా 3% కన్నా తక్కువగా ఉంది.
ఇప్పటివరకు 58.25 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
75 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.58 శాతానికి చేరిన రికవరీ రేటు
గత 24 గంటల్లో 25,404 కొత్త కేసులు నమోదు
మొత్తం కేసుల్లో క్రియాశీల కేసులు  1.09 శాతం
వారపు పాజిటివిటీ రేటు  గత 81 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 75 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 78,66,950 డోసులతో కలిపి, మొత్తంగా 75 కోట్ల డోసులను  టీకా కార్యక్రమం అధిగమించింది. 76,12,687 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,64,718
|
|
రెండో డోసు
|
|
86,13,207
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,38,867
|
|
రెండో డోసు
|
|
1,41,07,030
|
|
18-44 ఏళ్ల వారు
|
|
మొదటి డోసు
|
|
30,32,52,342
|
|
రెండో డోసు
|
|
4,54,19,375
|
|
45-59 ఏళ్ల వారు
|
|
మొదటి డోసు
|
|
14,47,82,266
|
|
రెండో డోసు
|
|
6,38,06,413
|
|
60 ఏళ్లు పైబడినవారు
|
|
మొదటి డోసు
|
|
9,37,73,048
|
|
రెండో డోసు
|
|
4,97,81,058
|
|
మొత్తం
|
|
75,22,38,324
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 37,127 ది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,24,84,159కు పెరిగింది.
దేశవ్యాప్త రికవరీ రేటు 97.58 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 79వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 25,404 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,62,207. దేశంలోని మొత్తం పాజిటివ్ కేసుల్లో ఇది 1.09 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,30,891 పరీక్షలు చేశారు. దేశవ్యాప్తంగా ఇప్పటివరకు 54.44 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.07 శాతంగా ఉంది. గత 81 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.78 శాతంగా ఉంది. రోజువారీ పాజిటివిటీ రేటు గత 15 రోజులుగా 3 శాతం కంటే తక్కువగా, 98 రోజులుగా 5 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 46 కోట్ల మైలురాయి దాటిన టీకా డోసుల పంపిణీ
గత 24 గంటల్లో దాదాపు 53 లక్షల టీకాల పంపిణీ
కోలుకున్నవారి శాతం 97.37%
గత 24 గంటల్లో 41,649 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,08,920; మొత్తం కేసుల్లో 1.29%
రోజువారీ పాజిటివిటీ 2.34%; 54 రోజులుగా 5% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 46 కోట్ల మైలురాయి దాటింది. 54,94,423 శిబిరాల ద్వారా మొత్తం 46,15,18,479 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 52,99,036 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,02,313
|
|
రెండో డోస్
|
|
78,22,150
|
|
కోవిడ్ యోధులు
|
|
మొదటి డోస్
|
|
1,79,32,882
|
|
రెండో డోస్
|
|
1,12,50,974
|
|
18-44 వయోవర్గం
|
|
మొదటి డోస్
|
|
15,22,17,587
|
|
రెండో డోస్
|
|
80,61,768
|
|
45-59 వయోవర్గం
|
|
మొదటి డోస్
|
|
10,44,37,699
|
|
రెండో డోస్
|
|
3,84,29,220
|
|
60 ఏళ్ళు పైబడ్డవారు
|
|
మొదటి డోస్
|
|
7,49,29,832
|
|
రెండో డోస్
|
|
3,61,34,054
|
|
మొత్తం
|
|
46,15,18,479
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,07,81,263 మంది కోలుకున్నారు. గత 24 గంటలలో 37,291 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.37% అయింది.
గత 24 గంటలలో దేశవ్యాప్తంగా 41,649 కొత్త కేసులు నమోదయ్యాయి. 34 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,08,920 మంది.చికిత్సలో ఉన్న కేసులు మొత్తం పాజిటివ్ కేసులలో 1.29% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,76,315 పరీక్షలు జరపగా ఇప్పటిదాకా చేసిన మొత్తం పరీక్షలు 46.64 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.43% కాగా రోజువారీ పాజిటివిటీ 2.34% అయింది. వరుసగా 53 రోజులుగా ఇది 5% లోపే ఉంటోంది.
హోం మంత్రిత్వ శాఖ
సేఫ్ సిటీ ప్రాజెక్ట్
‘పోలీసు’ మరియు ‘పబ్లిక్ ఆర్డర్’ భారత రాజ్యాంగంలోని ఏడవ షెడ్యూల్లోని రాష్ట్ర సబ్జెక్ట్లు. మహిళలపై నేరాలతో సహా పౌరుల శాంతి భద్రతలు, జీవితాలు మరియు ఆస్తుల రక్షణ బాధ్యతలు సంబంధిత రాష్ట్ర ప్రభుత్వాలపై ఉన్నాయి. అయితే భారత ప్రభుత్వం మహిళల భద్రత కోసం చేపట్టిన అనేక కార్యక్రమాలలో భాగంగా అహ్మదాబాద్, బెంగళూరు, చెన్నై, ఢిల్లీ, హైదరాబాద్, కోల్కతా, లక్నో మరియు ముంబై వంటి ఎనిమిది నగరాల్లో కేంద్ర ప్రాయోజిత నిధులతో సేఫ్ సిటీ ప్రాజెక్ట్లను హోం వ్యవహారాల మంత్రిత్వ శాఖ ఆమోదించింది. మహిళలపై నేరాలు జరిగే హాట్స్పాట్లను గుర్తించడం మరియు మహిళలకు భద్రత కల్పించే అవగాహన కార్యక్రమాల ద్వారా సమాజంలో మౌలిక సదుపాయాలు, సాంకేతిక పరిజ్ఞానాన్ని స్వీకరించడం మరియు సామర్థ్యాన్ని పెంపొందించడం వంటి వివిధ భాగాలను ఈ ప్రాజెక్టులు కలిగి ఉంటాయి.
సేఫ్ సిటీ ప్రాజెక్ట్ అనేది కేంద్ర ప్రాయోజిత పథకం, మరియు ఆమోదించబడిన నిధులు క్రింది విధంగా ఉన్నాయి: -
(|
|
నగరం
|
|
ఆమోదించబడిన నిధులు

|
|
అహ్మదాబాద్
|
|
220.11
|
|
బెంగళూరు
|
|
667.00
|
|
చెన్నై
|
|
425.06
|
|
ఢిల్లీ
|
|
617.71
|
|
హైదరాబాద్
|
|
282.41
|
|
కోల్కతా
|
|
181.32
|
|
లక్నో
|
|
194.44
|
|
ముంబై
|
|
252.00
|
|
మొత్తం
|
|
2840.05
రాజ్యసభలో ఒక ప్రశ్నకు లిఖితపూర్వక సమాధానంలో హోం వ్యవహారాల సహాయ మంత్రి శ్రీ అజయ్ కుమార్ మిశ్రా ఈ విషయాన్ని తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
"శాస్త్రీయంగా ధృవీకరించిన భారతదేశ సాంప్రదాయిక విజ్ఞానాన్ని సమాజానికి అందించడం " కోసం భారతీయ నిర్మాణ వారసత్వ ఉప సంఘం మొట్టమొదటి సమావేశం
"శాస్త్రీయంగా ధృవీకరించిన భారతదేశ సాంప్రదాయిక విజ్ఞానాన్ని సమాజానికి అందించడం " అనే జాతీయ స్థాయి కార్యక్రమంలో భాగంగా, జనవరి 13, 2023న ఉదయం 11 గంటలకు, భారతీయ నిర్మాణ వారసత్వ ఉప సంఘం మొట్టమొదటి సమావేశాన్ని సీఎస్ఐఆర్-ఎస్ఐఎస్పీఆర్ నిర్వహించింది. ఉప సంఘం సభ్యులు, సీఎస్ఐఆర్-ఎస్ఐఎస్పీఆర్ ఈ సమావేశంలో పాల్గొన్నారు. గత సంవత్సరంలో స్వస్తిక్ పురోగతిని కమిటీ సభ్యులు ప్రశంసించారు. గృహ, నీటి పంపిణీ వ్యవస్థలు, పట్టణ నాగరికతకు సంబంధించిన ప్రాచీన పద్ధతులను ప్రచారం చేసే చర్యలను సభ్యులు ప్రతిపాదించారు. నిర్మాణాల శాస్త్రీయ ధ్రువీకరణ ప్రమాణాలను కూడా ఈ సమావేశంలో చర్చించారు. భారతదేశ నిర్మాణాల చరిత్ర గురించి చర్చలు, సమావేశాలు నిర్వహించాలని సూచించారు. నిర్మాణ వారసత్వం మీద ప్రత్యేక సంచికను ప్రచురించే అంశాన్ని ఇండియన్ జర్నల్ ఆఫ్ ట్రెడిషనల్ నాలెడ్జ్ పరిగణనలోకి తీసుకోచ్చని కూడా సూచించారు. స్వస్తిక్ కథనాలను ఉపాధ్యాయులతో పంచుకోవాలని, సాంప్రదాయిక విజ్ఞానాన్ని వ్యాప్తి చేయడానికి వాటిని తరగతి గదిలో బోధించాలని కమిటీ సిఫార్సు చేసింది. దీంతోపాటు, సాంప్రదాయిక విజ్ఞానంపై పని చేసే సంస్థలను సంప్రదించాలని, స్వస్తిక్ కథనాలను సేకరించడానికి వారి అధ్యయనాలను ఉపయోగించకోవాలని సూచించారు. స్వస్తిక్ కథనాలకు సమాచారాన్ని అందించడానికి కమిటీ సభ్యులను కేటాయించారు.
<><><><><>
(Visitor Counter : 121
యువజన వ్యవహారాలు, క్రీడల మంత్రిత్వ శాఖ
నెలరోజులపాటు నిర్వహించనున్న క్లీన్ ఇండియా కార్యక్రమాన్ని యువజన వ్యవహారాలు మరియు క్రీడల శాఖ మంత్రి శ్రీ అనురాగ్ ఠాకూర్ ఉత్తరప్రదేశ్లోని ప్రయాగ్రాజ్ నుండి ప్రారంభించనున్నారు.
ఒక్కసారి వాడిపడేసే ప్లాస్టిక్ వ్యర్థాలను శుభ్రపరచడంలో ప్రజల భాగస్వామ్యాన్ని నిర్ధారించడానికి ఆజాది కా అమృత్ మహోత్సవంలో భాగంగా ఈ పరిశుభ్రత డ్రైవ్ చేపట్టబడుతోంది.
ఆజాది కా అమృత్ మహోత్సవకు గుర్తుగా యువజన వ్యవహారాలు మరియు క్రీడల మంత్రిత్వ శాఖ  అక్టోబర్ 1, 2021 నుండి అక్టోబర్ 31, 2021 వరకూ దేశవ్యాప్తంగా స్వచ్ఛ భారత్ కార్యక్రమాన్ని నిర్వహిస్తోంది. నెహ్రూ యువ కేంద్ర సంఘం  అనుబంధ యూత్ క్లబ్లు & నేషనల్ సర్వీస్ స్కీమ్ అనుబంధ సంస్థల నెట్వర్క్ల ద్వారా దేశవ్యాప్తంగా 744 జిల్లాల్లోని 6 లక్షల గ్రామాల్లో ఈ కార్యక్రమం నిర్వహించబడుతుంది.
ఈ రోజు న్యూఢిల్లీలో మీడియా ప్రతినిధులకు ఈ కార్యక్రమం గురించి క్లుప్తంగా యువజన వ్యవహారాల కార్యదర్శి శ్రీమతి ఉషా శర్మ వివరించారు. యూపీలోని ప్రయాగ్రాజ్ నుండి యువజన వ్యవహారాలు మరియు క్రీడల మంత్రి శ్రీ అనురాగ్ ఠాకూర్ ఈ పరిశుభ్రత కార్యక్రమాన్ని ప్రారంభించనున్నట్లు ఉషా శర్మ తెలిపారు. ప్రధాన విషయం ఏమిటంటే ఒకేసారి ఉపయోగించే ప్లాస్టిక్ వ్యర్థాలను శుభ్రపరచడంలో పౌరుల మద్దతు మరియు స్వచ్ఛంద భాగస్వామ్యంతో ప్రజలను చైతన్యపరచడం మరియు వారి ప్రమేయాన్ని నిర్ధారించడం లక్ష్యం అని కార్యదర్శి వివరించారు.
భారతదేశం 75 వ స్వాతంత్ర్య దినోత్సవాన్ని జరుపుకుంటున్న నేపథ్యంలో మన దేశాన్ని ప్లాస్టిక్ వ్యర్థాలు లేకుండా చేయడానికి ప్రతిజ్ఞ చేయాల్సి ఉందని ఇంతకుముందు, ఒక ప్రకటనలో శ్రీ అనురాగ్ ఠాకూర్ అన్నారు.
ఈ కార్యక్రమం స్కేల్ మరియు ఔట్రీచ్ పరంగా ప్రత్యేకంగా ఉంటుంది మరియు జన్ భగీదరీ నుండి జన్ ఆందోళన్ వరకు మోడల్ చేయబడుతుంది మరియు దీని ద్వారా ప్రతి పౌరుడి పాత్ర మరియు సహకారం కార్యక్రమం విజయవంతం మరియు స్థిరత్వం కోసం రూపొందించబడింది.
క్లీన్ ఇండియా ప్రోగ్రామ్ యొక్క ప్రధాన అంశం గ్రామాలే అయితే మతపరమైన సంస్థలు, టీచర్లు, కార్పొరేట్ సంస్థలు, టీవీ మరియు ఫిల్మ్ యాక్టర్స్, మహిళా గ్రూప్ మరియు ఇతరులు వంటి నిర్దిష్ట జనాభా క్లీన్ ఇండియా కార్యక్రమంలో పాల్గొనడానికి ప్రత్యేకంగా నియమించబడిన రోజు కారణం కోసం వారి సంఘీభావం మరియు ప్రజా ఉద్యమంగా చేయబడుతోంది.
వ్యర్థాలను సేకరణ సంచులలో సేకరించి జిల్లా పరిపాలన మరియు మునిసిపల్ కార్పొరేషన్ సహాయంతో గుర్తించిన ప్రదేశాలలో పారవేయడానికి జాగ్రత్తగా ప్రణాళిక రూపొందించబడింది. దీంతో పాటు సేకరించిన వ్యర్థ సంచుల బరువును రసీదుతో కొలుస్తారు.
పర్యాటక ప్రదేశాలు, బస్టాండ్/రైల్వే స్టేషన్లు, జాతీయ రహదారులు మరియు విద్యాసంస్థలతో పాటు చారిత్రక/ఐకానిక్ ప్రదేశాలు మరియు హాట్స్పాట్లలో కూడా పరిశుభ్రత డ్రైవ్లు చేపట్టబడతాయి.
కార్యక్రమ వివరాల కోసం ఇక్కడ క్లిక్ చేయండి
పరిశుభ్ర భారతదేశ కార్యక్రమం కేవలం ఒక కార్యక్రమం మాత్రమే కాదు. ఇది సాధారణ ప్రజల నిజమైన ఆందోళనలను మరియు సమస్యను పరిష్కరించడానికి వారి సంకల్పాన్ని ప్రతిబింబిస్తుంది.
స్వచ్ఛ అభియాన్ను ప్రధాన మంత్రి శ్రీ నరేంద్ర మోదీ 2014 లో ప్రారంభించారు. అప్పటినుండి ఈ విషయంలో విశేషమైన ముందడుగు గమనించవచ్చు. క్లీన్ ఇండియా కార్యక్రమం అనేది ప్రధాన మంత్రి దృష్టి సారించిన నిబద్ధతతో కొనసాగింపుగా చూడవచ్చు.
మనందరికీ క్లీన్ ఇండియా ఇనిషియేటివ్లో భాగం కావడానికి ఇది నిజంగా గొప్ప అవకాశం. యువత మరియు తోటి పౌరుల సమష్టి కృషితో మరియు వాటాదారులందరి మద్దతుతో భారతదేశం పరిశుభ్రత డ్రైవ్లకు శ్రీకారం చుడుతుంది. మరియు పౌరులకు ఇది మెరుగైన జీవన పరిస్థితులను సృష్టిస్తుంది.
ప్రధాన మంత్రి కార్యాలయం
ఇటలీ ప్రధాని మెలోనీతో ప్రధానమంత్రి మోదీ సమావేశం
న్యూఢిల్లీలో జి-20 శిఖరాగ్ర సదస్సు నేపథ్యంలో ప్రధానమంత్రి శ్రీ నరేంద్ర మోదీ ఇవాళ గౌరవనీయులైన ఇటలీ గణతంత్ర ప్రధానమంత్రి జియోర్జియా మెలోనీతో ద్వైపాక్షిక సమావేశంలో పాల్గొన్నారు. ఇటలీ ప్రధాన భారత సందర్శనకు రావడం ఇది రెండోసారి కాగా, ఇంతకుముందు 2023 మార్చిలో ఆమె తొలిసారి పర్యటించారు. ప్రధానులిద్దరి మధ్య తాజా సమావేశం సందర్భంగా ద్వైపాక్షిక సంబంధాలను రెండు దేశాల వ్యూహాత్మక భాగస్వామ్యంగా మలచుకోవడంపై చర్చ సాగింది.
భారత జి-20 అధ్యక్ష బాధ్యతల నిర్వహణలో ఇటలీ మద్దతుతోపాటు ప్రపంచ జీవ ఇంధన కూటమి సహా భారత-మధ్య ప్రాచ్యం-ఐరోపా ఆర్థిక కారిడార్లోనూ ఆ దేశం సభ్యత్వం స్వీకరించడంపై ప్రధాని మోదీ ప్రశంసించారు.
రెండు దేశాల మధ్య దౌత్య సంబంధాలకు 75 ఏళ్లు పూర్తికావడంపై నాయకులిద్దరూ హర్షం వ్యక్తం చేశారు. భారత-ఇటలీ వ్యూహాత్మక భాగస్వామ్యానికి సంబంధించిన భిన్న అంశాలపై వారిద్దరూ సమీక్షించారు. రక్షణ రంగంతోపాటు నవ్య-వర్ధమాన సాంకేతిక పరిజ్ఞానాలపై సహకార విస్తరణపై అంగీకారానికి వచ్చారు. విస్తృత ప్రపంచ శ్రేయస్సు దృష్ట్యా జి-7, జి-20 కూటములు సమష్టిగా కృషి చేయాల్సిన అవసరాన్ని వారు నొక్కిచెప్పారు. కాగా, జి-20 అధ్యక్ష బాధ్యతలను విజయవంతంగా నిర్వహించడంపై ప్రధాని మెలోనీ ప్రధానమంత్రికి అభినందనలు తెలిపారు.
ప్రధాన మంత్రి కార్యాలయం
మహారాష్ట్రలో 6 ‘ఆర్ఒబి’ల ప్రారంభోత్సవంపై ప్రధానమంత్రి ప్రశంస
మహారాష్ట్రలోని విదర్భ ప్రాంతం కోసం నిర్మించిన 6 రోడ్ ఓవర్ బ్రిడ్జి ల నిన్న ప్రారంభించడాన్ని ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు రాష్ట్ర ఉప ముఖ్యమంత్రి శ్రీ దేవేంద్ర ఫడణవీస్ ట్వీట్కు స్పందనగా పంపిన సందేశంలో:
“విదర్భ ప్రాంతంలో అనుసంధానం మెరుగుకు ఇది దోహదం చేస్తుంది” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
నావికాదళ విన్యాసాలు మలబార్లో పాలుపంచుకున్న భారతీయ నావికాదళం
భారతీయ నావికాదళం యుఎస్ నావీ , జపనీస్ మారిటైం సెల్ఫ్ డిఫెన్స్ ఫోర్స్ , రాయల్ ఆస్ట్రేలియన్ నావీ  తో కలిసి ఆగస్టు 26-29 వరకు జరుగనున్న సీఫేజ్ మలబార్ 2021 విన్యాసాలలో పాలు పంచుకుంటోంది.
సముద్ర విన్యాసాలలో భాగమైన మలబార్ సిరీస్ 1992లో ఐఎన్- యుఎస్ఎన్  విన్యాసాలుగా ప్రారంభమయ్యాయి. మలబార్లో శాశ్వత సభ్యుడిగా 2015లో జెఎంఎస్డిఎఫ్ చేరింది. అనంతరం, 2020లో జరిగిన విన్యాసాలలో రాయల్ ఆస్ట్రేలియన్ నావీ పాల్గొంది. ఈ ఏడాది యుఎస్ ఎన్ పశ్చిమ పసిఫిక్ లో నిర్వహిస్తున్న మలబార్ విన్యాసాలు ఈ పరంపరలో 25 ఎడిషన్.
ఈస్టర్న్ ఫ్లీట్ కు నాయకత్వం వహిస్తున్న విఎస్ ఎం, ఫ్లాగ్ ఆఫీసర్, రేర్ అడ్మిరల్ తరుణ్ సోబ్తి సారథ్యంలో భారతీయ నావికాదళానికి చెందిన ఐఎన్ఎస్ శివాలిక్, ఐఎన్ఎస్ కద్మత్, సహా పి81 పాట్రోల్ ఎయిర్క్రాఫ్ట్ పాలు పంచుకుంటున్నాయి. యుఎస్ఎస్ బారీ, యుఎస్ఎన్ఎస్ రాప్పాహాన్నాక్, యుఎస్ఎన్ఎస్ బిగ్ హార్న్, పి8ఎ ఎయిర్ క్రాఫ్ట్ యుఎస్ నావికాదళానికి ప్రాతినిధ్యం వహిస్తున్నాయి. కాగా, ఒక జలంతర్గామి, పి1 పాట్రోల్ ఎయిర్క్రాఫ్ట్ కు అదనంగా జెఎస్ కాగా, మురసమే, షిరనుయి జాపనీస్ మారిటైం సెల్ఫ్ డిఫెన్స్ ఫోర్స్కు ప్రాతినిధ్యం వహిస్తున్నాయి. హెచ్ఎంఎఎస్ వార్రాముంగా రాయల్ ఆస్ట్రేలియన్ నావీకి ప్రాతినిధ్యం వహిస్తోంది.
ఆగస్టు 21-24 వరకు గ్వామ్లో జరిగిన ఆపరేషన్ టర్న్ ఎరౌండ్ లో పాలుపంచుకున్న భారతీయ నావికాదళ నౌకలు అక్కడి నుంచి బయిలుదేరాయి గమ్యాన్ని చేరుకున్నాయి. ఈ దశలో, ఈస్టర్న్ నావల్ కమాండ్ ఫ్లాగ్ ఆఫీసర కమాండింగ్ ఇన్ చీఫ్, వైస్ అడ్మిరల్ ఎబిసింగ్, ఎవిఎస్ఎం, విఎస్ఎం తమ యుఎస్ నావికాదళానికి చెందిన సహ అధికారులతో తమ అభిప్రాయాలను పంచుకున్నారు.
మలబార్ -21లో యాంటీ సర్ఫేస్, యాంటీ -ఎయిర్, యాంటీ - సబ్మెరైన్ యుద్ధకవాతు, సేనా విన్యాసాలు, వ్యూహాత్మక విన్యాసాలు సహా అనేక సంక్లిష్టమైన విన్యాసాలకు సాక్షిగా నిలువనుంది. ఇందులో పాలుపంచుకున్న నావికాదళాలకు పరస్పర నైపుణ్యాలను, అనుభవాలను పంచుకుని లబ్ధి పొందేందుకు ఈ విన్యాసాలు అవకాశాన్ని కల్పిస్తాయి.
కోవిడ్-19 మహమ్మారి నేపథ్యంలో ఆరోగ్యవంతమైన ఆరోగ్య ప్రోటోకాళ్ళను పాటిస్తూ ఈ విన్యాసాలను నిర్వహించడం అన్నది ఇందులో పాలు పంచుకుంటున్న నావికాదళాల స్వేచ్ఛాయుత, బహిరంగ, సంఘటిత ఇండో-పసిఫిక్ ప్రాంతం పట్ల ఉమ్మడి దార్శనికతకు అద్దం పడతాయి.
భారత ఎన్నికల సంఘం
వాయిదాపడిన రాజ్యసభ ఎన్నికల పోలింగ్, ఓట్ల లెక్కింపు తాజా తేదీలు
ఎలక్షన్ కమిషన్ ఆఫ్ ఇండియా, రాజ్యసభలో 2020 ఏప్రిల్లో రిటైర్ అవుతున్న సభ్యుల స్థానాలకు సంబంధించి 17 రాష్ట్రాలనుంచి ఖాళీ పడే 55 స్థానాల భర్తీకి 25-02-2020న ఎన్నికలను ప్రకటించింది.దీనిని నెంబర్ 318/CS-Multi/2020 తేదీ 06.03.2020 ద్వారా నోటిఫై చేశారు. ఉపసంహరణలకు తుది గడువు అయిన 18-03-2020 తర్వాత, సంబంధిత రిటర్నింగ్ అధికారులు 10 రాష్ట్రాలనుంచి 37 స్థానాలలో ఎలాంటి పోటీ లేనందున ఆయా స్థానాలను భర్తీ చేసినట్టు ప్రకటించారు. సంబంధిత రిటర్నింగ్ అధికారుల నుంచి వచ్చిన నివేదికల ప్రకారం, ఆంధ్రప్రదేశ్, గుజరాత్, జార్ఖండ్, మధ్యప్రదేశ్, మణిపూర్, మేఘాలయ, రాజస్థాన్ రాష్ట్రాలకు సంబంధించి 18 స్థానాలకు రాజ్యసభ ద్వైవార్షిక ఎన్నికలు 26-03-2020 జరగాలి.ఎన్నికల కమిషన్ 06-03-2020న జారీచేసిన నోటిఫికేషన్ ప్రకారం 30-3-2020 లోగా ఎన్నికలు పూర్తి కావలసి ఉంది.
అయితే, ప్రజాప్రాతినిథ్య చట్టం,1951 లోని సెక్షన్ 153 ప్రకారం, ఎన్నికల కమిషన్ తగిన కారణాలు ఉన్నాయని సంతృప్తి చెందిన పక్షంలో ఏ ఎన్నికలనైనా పూర్తి చేసేందుకు గడువును పొడిగించే అధికారం ఎన్నికల కమిషన్ కు ఉంది. ప్రజా ప్రాతినిథ్య చట్టం సెక్షన్ 30 లేదా సెక్షన్ 39 సబ్ సెక్షన్  కింద, తాను జారీ చేసిన నోటిఫికేషన్కు అవసరమైన సవరణలు చేసి గడువు పొడిగించవచ్చు. దాని ప్రకారం,కోవిడ్ -19 మహమ్మారి కారణంగా తలెత్తిన ప్రజారోగ్య అత్యవసర పరిస్థితి , ఊహించని పరిణామాలు ,దేశంలో జారీ అయిన సూచనలను దృష్టిలో ఉంచుకుని ఎన్నికల కమిషన్ 24-03-2020 నాటి ప్రెస్ నోట్ ద్వారా సంబంధిత చట్టం లోని సెక్షన్ 153లోని నిబంధనల ప్రకారం ఎన్నికలను వాయిదా వేసి, ఎన్నికల నిర్వహణ కాలాన్ని పొడిగించింది. దేశంలో పరిస్థితులను సమీక్షించిన మీదట రాజ్యసభ ద్వైవార్షిక ఎన్నికల పోలింగ్, కౌంటింగ్కు సంబంధించిన తాజా తేదీలపై ఎన్నికల కమిషన్ ప్రకటన చేయనున్నట్టు తెలిపింది.
ఈ ఎన్నికలకు సంబంధించి ఆయా రిటర్నింగ్ అధికారులు ఇప్పటికే ప్రచురించిన పోటీచేస్తున్న అభ్యర్థుల జాబితా ,06-03-2020 నాటి నోటిఫికేషన్లో పేర్కొన్న తదుపరి ప్రక్రియకు చెల్లుబాటు అవుతుందని ఎన్నికల కమిషన్ ప్రెస్నోట్ తెలిపింది.
ప్రస్తుతం దేశంలో నెలకొన్న పరిస్థితిని ఎన్నికల కమిషన్ సవివరంగా సమీక్షించింది.30-05-2020 న కేంద్ర హోంశాఖ కార్యదర్శిజారీ చేసిన మార్గదర్శకాలు, ప్రకృతి విపత్తుల నిర్వహణ చట్టం 2005 కింద నేషనల్ ఎగ్జిక్యుటివ్ కమిటీ ఛైర్మన్ జారీ చేసిన మార్గదర్శకాలు , అలాగే సంబంధిత ఛీఫ్ ఎలక్టొరల్ అధికారులు పంపిన సమాచారం, ఇలా అన్నింటినీ పరిగణనలోకి తీసుకుని , ఎన్నికల కమిషన్ పోలింగ్, కౌంటింగ్ తాజా తేదీలను నిర్ణయించింది. దీని ప్రకారం ఆంధ్రప్రదేశ్ లో , గుజరాత్ ,జార్ఖండ్, మధ్యప్రదేశ్ ,మణిపూర్ , మేఘాలయ ,రాజస్థాన్ లో మొత్తం 18 స్థానాలకు పోలింగ్ , ఓట్ల లెక్కింపు కింద పేర్కొన్న షెడ్యూలు ప్రకారం జరుగుతాయి.
|
|
ఈవెంట్స్
|
|
తేదీ
|
|
పోలింగ్ తేదీ
|
|
19 జూన్ 2020 
|
|
పోలింగ్ సమయం
|
|
9-00 ఎ.ఎం నుంచి 4,00 పి.ఎం
|
|
ఓట్ల లెక్కింపు
|
|
19 జూన్ 2020  5-00 పి.ఎం గంటలకు
|
|
ఎన్నికలు ఏ తేదీకి ముందు పూర్తి చేయాలి:
|
|
22 జూన్ 2020 
ఎన్నికల నిర్వహణ ఏర్పాట్ల సందర్భంలో కోవిడ్ -19 నియంత్రణ చర్యలకు సంబంధించి జారీ అయిన ఆదేశాలను పాటించేలా చూసేందుకు రాష్ట్ర ప్రభుత్వ ప్రధాన కార్యదర్శులు ఒక సీనియర్ అధికారిని నియమించేలా చూడాలని ఎన్నికల కమిషన్ నిర్ణయించింది.
ఈ ఎన్నికల పరిశీలకులుగా సంబంధిత రాష్ట్రాల ఛీఫ్ ఎలక్టొరల్ అదికారులను ఎన్నికల కమిషన్ నియమించింది.
(Visitor Counter : 188
ప్రధాన మంత్రి కార్యాలయం
జర్మనీ గణతంత్ర సమాఖ్య చాన్సలర్తో ప్రధానమంత్రి సమావేశం
న్యూఢిల్లీలో జి-20 శిఖరాగ్ర సదస్సు నేపథ్యంలో ప్రధానమంత్రి శ్రీ నరేంద్ర మోదీ 2023 సెప్టెంబరు 10న జర్మనీ గణతంత్ర సమాఖ్య చాన్సలర్ గౌరవనీయ ఓలాఫ్ స్కోల్జ్ తో సమావేశమయ్యారు. కాగా, 2023 ఫిబ్రవరిలో తొలిసారి భారత్లో పర్యటించిన స్కోల్జ్, ప్రస్తుతం జి-20 సదస్సులో పాల్గొనేందుకు రెండోసారి వచ్చారు. జి-20 అధ్యక్ష బాధ్యతలను విజయవంతంగా నిర్వర్తించడంపై ప్రధానమంత్రిని ఆయన అభినందించారు.
భారత్ అధ్యక్ష బాధ్యతల నిర్వహణలో జర్మనీ సంపూర్ణ మద్దతు ఇవ్వడాన్ని ప్రధానమంత్రి ప్రశంసిస్తూ జి-20 శిఖరాగ్ర సదస్సు సమావేశాలు, కార్యక్రమాల్లో ప్రతినిధులు పెద్దసంఖ్యలో పాల్గొనడం విశేషమని పేర్కొన్నారు. రెండు దేశాల ద్వైపాక్షిక వ్యూహాత్మక భాగస్వామ్యంలో పురోగతిని నేతలిద్దరూ సమీక్షించారు. రక్షణ, హరిత-సుస్థిర ప్రగతి, కీలక ఖనిజాలు, నిపుణ మానవశక్తి ఆదానప్రదానం, విద్య వగైరా రంగాల్లో సహకార విస్తరణకుగల మార్గాలపైనా వారు చర్చించారు.
మరోవైపు పరస్పర ఆసక్తిగల ప్రాంతీయ, అంతర్జాతీయ అంశాలపై అధినేతలిద్దరూ తమ అభిప్రాయాలను పంచుకున్నారు. కాగా, వచ్చే ఏడాది అంతర-ప్రభుత్వ కమిషన్ సమావేశం నేపథ్యంలో భారత్లో పర్యటించాల్సిందిగా చాన్సలర్ స్కోల్జ్ ను ప్రధాని ఆహ్వానించారు.
వ్యవసాయ మంత్రిత్వ శాఖ
మధ్యప్రదేశ్, ఛత్తీస్గఢ్ కృషి విజ్ఞాన కేంద్రాల 29వ ప్రాంతీయ కార్యశాలను ప్రారంభించిన కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్
మధ్యప్రదేశ్, ఛత్తీస్గఢ్ కృషి విజ్ఞాన కేంద్రాల  29వ ప్రాంతీయ కార్యశాలను మధ్యప్రదేశ్లోని మొరేనాలో జరిగిన కార్యక్రమంలో కేంద్ర వ్యవసాయ & రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ప్రారంభించారు. ఈ సందర్భంగా శ్రీ తోమర్ మాట్లాడారు. వ్యవసాయ రంగం వస్తృతమైనది, సవాళ్లతో కూడుకున్నదని, ముంగిపు లేనిదని, తరతరాల పాటు కొనసాగుతుందని చెప్పారు. దేశ వ్యవసాయం అభివృద్ధి కోసం అన్ని కేవీకేలు, వ్యవసాయ శాస్త్రవేత్తలు అసాధారణ సహకారం అందిస్తున్నారంటూ అభినందించారు.
ప్రజలు వ్యవసాయం వైపు అడుగు వేయాలని ప్రధాన మంత్రి శ్రీ నరేంద్ర మోదీ కోరుకుంటున్నారని, ఇందుకోసం అందరితో పాటు శాస్త్రవేత్తలు, రైతులకు కేంద్ర ప్రభుత్వం నుంచి ప్రోత్సాహం లభించిందని కేంద్ర మంత్రి చెప్పారు. ప్రపంచ దేశాలతో పోలిస్తే మన దేశ వ్యవసాయ భూమి సారవంతమైనదని, భారతదేశం ఒక వ్యవసాయ దేశం. ఆహార ఉత్పత్తి పరంగా మనది ప్రత్యేక స్థానమని వివరించారు. రైతుల ప్రయోజనాలపై మాట్లాడుతూ, ఇప్పుడు రైతులకు పూర్తి అవగాహన ఉందన్నారు. రైతుల కోసం కేంద్ర ప్రభుత్వం అమలు చేస్తున్న పథకాల గురించి వివరిస్తూ, ప్రధాన మంత్రి ఫసల్ బీమా యోజన రైతులకు వరం వంటిదని, ప్రతి రైతూ దానిని సద్వినియోగం చేసుకోవాలని తోమర్ సూచించారు. గత ఆరేళ్లలో, ఈ పథకం కింద రైతులకు రూ.1.24 లక్షల కోట్ల పరిహారం అందించారు.
వ్యవసాయ రంగంలో ఎదరయ్యే అనేక సమస్యలకు పరిష్కారాలను కనుగొనడం మన వ్యవసాయ శాస్త్రవేత్తల బాధ్యత అని శ్రీ తోమర్ చెప్పారు. ప్రధాని మోదీ నాయకత్వంలో భారత్లో జరుగుతున్న అభివృద్ధిని గమనించిన ప్రపంచ దేశాలు, వ్యవసాయ ఆహారానికి సంబంధించిన అంశాలపై భారత్తో చర్చిస్తున్నాయని వెల్లడించారు. వ్యవసాయ ఉత్పత్తులు, పాల ఉత్పత్తి, ఆహార శుద్ధిలో మన దేశం ప్రపంచంలోనే నాయకత్వ స్థానంలో ఉందని, నిరంతరం అభివృద్ధి చెందుతూ ఉందని కేంద్ర మంత్రి వివరించారు.
చిత్రకూట్లో ఉన్న దీనదయాళ్ పరిశోధన సంస్థ నిర్వాహక మంత్రి శ్రీ అభయ్ మహాజన్, గ్వాలియర్లోని ఆర్వీఎస్ వ్యవసాయ విశ్వవిద్యాలయం ఉప కులపతి ప్రొఫెసర్ ఎస్కే రావు, ఝాన్సీలోని ఆర్ఎల్బీకే వ్యవసాయ విశ్వవిద్యాలయం ఉప కులపతి ప్రొఫెసర్ ఏకే సింగ్, ఇక్రా డిప్యూటీ డైరెక్టర్ జనరల్  డాక్టర్ వీపీ చాహల్, తదితరులు కూడా ఈ సందర్భంగా ప్రసంగించారు. డా. వైపీ సింగ్, డా.డీపీ శర్మ, డా.అజయ్ వర్మ, డా.ఎస్ఎస్ తోమర్ సహా మధ్యప్రదేశ్, ఛత్తీస్గఢ్లోని 81 కేవీకేల సీనియర్ వ్యవసాయ శాస్త్రవేత్తలు, అధికారులు ఈ కార్యక్రమంలో పాల్గొన్నారు.
యువజన వ్యవహారాలు, క్రీడల మంత్రిత్వ శాఖ
లేహ్, లడాఖ్లలో అల్టిమేట్ లడాఖ్ సైక్లింగ్ చాలెంజ్ రెండవ ఎడిషన్ను జెండా ఊపి ప్రారంభించిన కేంద్ర మంత్రి అనురాగ్ ఠాకూర్
సైకిల్ తొక్కుదాం, దృఢంగా ఉందాం, భారత్ను దృఢంగా ఉంచుదాం. యువత దృఢంగా ఉంటే, భారత్ దృఢంగా ఉంటుంది - మంత్రి
ఆజాదీ కా అమృత్ మహోత్సవ్, ఫిట్ ఇండియా మూవ్మెంట్లో భాగంగా సైక్లింగ్ ఫెడరేషన్ ఆఫ్ ఇండియా సమన్వయంతో లడాఖ్ పోలీసులు నిర్వహించిన అల్టిమేట్ లడాఖ్ సైక్లింగ్ ఛాలెంజ్ రెండవ ఎడిషన్ను కేంద్ర సమాచార, ప్రసార శాఖ మంత్రి అనురాగ్ ఠాకూర్ శనివారం ప్రారంభించారు.
ప్రధాన మంత్రి నరేంద్ర మోడీ భావనలకు అనుగుణంగా భారత ప్రజలలో భౌతిక దృఢత్వం గురించిన స్పృహను ఉత్తేజితం చేయడమన్నదే ఫిట్ ఇండియా మూవ్మెంట్ వెనుక ఉన్న ప్రేరణ అని సైక్లింగ్ చాలెంజ్ను ప్రారంభిస్తూ మంత్రి చెప్పారు. సముద్ర మట్టానికి 11000 అడుగుల ఎత్తున సైక్లింగ్ పోటీలలో పాల్గొంటున్న యువత ఉత్సాహాన్ని చూసి తనకు అమితమైన సంతోషం కలుగుతోందని మంత్రి అన్నారు. సైక్లింగగ్ పోటీలను ప్రోత్సహించడం ద్వారా లడాఖ్ యువత ఫిట్ ఇండియా ప్రచారానికి ఎంతో దోహదం చేస్తున్నారని మంత్రి కొనియాడారు.
ఫిట్ ఇండియా ఉద్యమం కింద సైక్లింగ్ పోటీలను ప్రోత్సహించినందుకు లడాఖ్ పోలీసులను, ఎల్ఎహెచ్డిసిని మంత్రి అభినందించారు. ఫిట్ ఇండియా ప్రచారాన్ని ప్రోత్సహించడంలో యువత పాత్రను నొక్కి చెప్తూ సైకిల్ తొక్కుదాం, దృఢంగా ఉందాం, భారత్ను దృఢంగా ఉంచుదాం. యువత దృఢంగా ఉంటే, భారత్ దృఢంగా ఉంటుంది.
పార్లమెంట్ సభ్యుడు జమ్యాంగ్ సెరింగ్ నమ్గ్యాల్, సిఇసి, టాషీ గ్యాల్సన్ తో కలిసి మంత్రి సైక్లింగ్ పోటీ పాల్గొన్నారు.